Държавен вестник, бр. 102, 2012 г., стр. 99

БРОЙ  102	
Д Ъ Р Ж А В Е Н  В Е С Т Н И К 	
СТР.  99  
МИНИСТЕРСТВО 
НА ТРУДА И СОЦИАЛНАТА 
ПОЛИТИКА
МИНИСТЕРСТВО 
НА ФИНАНСИТЕ
Наредба за изменение и допълнение на Наредба 
№ 7 от 2003 г. за условията и реда за издаване 
и отнемане на разрешение за извършване на 
дейност като оператор на ваучери за храна и 
осъществяване дейност като оператор (обн., 
ДВ, бр. 66 от 2003 г.; изм. и доп., бр. 87 от 
2003 г.; изм., бр. 6 от 2007 г.; изм. и доп., бр. 1 
от 2009 г., бр. 7 и 58 от 2010 г.)
§ 1. В чл. 6, ал. 1 думите „всяка година 
през август“ се заменят с „ежегодно в срок 
до 30 ноември“.
§ 2. В чл. 8, ал. 1, т. 9 след думата „храна“ 
се поставя запетая и думите „с най-малко 5 
способа за защита“ се заменят с „отговарящ 
на изискванията на чл. 22, ал. 2“.
§ 3. В чл. 10, ал. 1, т. 3 думите „разполага 
с надеждни способи за защита“ се заменят с 
„отговаря на изискванията на чл. 22, ал. 2 с 
описание на способите за защита“.
§ 4. В чл. 11 се правят следните изменения 
и допълнения:
1. В ал. 1: 
а) в т. 2 след думите „чл. 209, ал. 2“ се 
добавя „8 и 9“;
б) точка 3 се изменя така:
„3. операторът не е осъществявал дейност 
през предходните две години, от които за 
годината преди предходната е получил първа 
индивидуална квота;“
в) точка 4 се изменя така:
„4. операторът е предоставил на работодате­
ли ваучери за храна по получена индивидуална 
квота за предоставяне на ваучери за храна, 
които са с номинална стойност, превишаваща 
тази индивидуална квота, или е предоставил 
ваучери за храна, без да е получил индиви­
дуална квота.“
2. Създава се ал. 6:
„(6) При промяна на обстоятелствата по 
чл. 209, ал. 2 от Закона за корпоративното 
подоходно облагане или при промяна на об­
стоятелства, които се вписват в разрешението, 
лицата подават декларация в Министерството 
на финансите в 7-дневен срок от настъпване 
на промяната.“ 
§ 5. В чл. 12 се правят следните изменения 
и допълнения:
1. В ал. 3 се създава изречение второ: „При 
предоставяне на първа индивидуална квота 
на оператор за следваща година се прилага 
редът по ал. 4.“ 
2. В ал. 4 изречение трето се изменя така: 
„Заедно със заявлението за получаване на след­
ваща индивидуална квота операторът подава 
и декларация за най-малко 80 на сто от пре­
доставените на работодатели ваучери за храна 
по последно получената индивидуална квота, 
както и декларация за разликата до пълния 
размер на недекларираните предоставени на 
работодатели ваучери за храна по предходна 
на последно получената индивидуална квота.“
3. Алинея 6 се изменя така:
„(6) Заявлението по ал. 3 и 4 и деклараци­
ите по ал. 4 се подават в Министерството на 
финансите по образец съгласно приложения 
№ 3 и 4. Данните от декларациите по ал. 4 
се подават и на технически носител. 
4. Алинея 9 се изменя така:
„(9) Когато към 31 декември оператор не 
е изчерпил изцяло получена индивидуална 
квота, той има право да предоставя на рабо­
тодатели ваучери за храна по тази квота през 
следващата година до изчерпването є, но не 
по-късно от изтичането на срока на валидност 
на ваучерите по чл. 23, ал. 2. Операторът по 
изречение първо има право да подаде заявление 
за получаване на първа индивидуална квота 
по ал. 3 само когато номиналната стойност 
на предоставените от него на работодатели 
ваучери за храна по последно получената 
индивидуална квота превишава 80 на сто от 
тази индивидуална квота.“
5. Алинея 10 се изменя така:
„(10) За целите на предоставяне на индиви­
дуални квоти по ал. 3 и 4 оператори – свързани 
лица, се считат за едно лице. В случаите, когато 
оператор – свързано лице, подаде заявление 
за получаване на индивидуална квота, в де­
кларациите по ал. 4 се декларират данни и 
за последно получената индивидуална квота 
от друг оператор – свързано лице.“ 
6. В ал. 11, т. 2 цифрата „2“ се заменя с „3“.
§ 6. В чл. 13 се правят следните изменения 
и допълнения:
1. Създава се нова ал. 4:
„(4) Операторите декларират специалните 
банкови сметки, наречени „ваучери за храна“, 
в срок до края на работния ден, следващ деня 
на откриването им, пред компетентната тери­
ториална дирекция на Националната агенция 
за приходите.“
2. Сегашните ал. 4 и 5 стават съответно 
ал. 5 и 6.
§ 7. В чл. 17 се правят следните изменения 
и допълнения:
1. В ал. 3 накрая се добавя „както и един 
месец след изтичане на срока на валидност 
на ваучерите“.
2. В ал. 5 в края на първото изречение се 
поставя запетая и се добавя „с описание на 
способите за защита“.
§ 8. В чл. 22, ал. 2 се създава т. 10:
„10. дата на издаване на заповедта на по­
лучената от оператора индивидуална квота, 
по която е предоставен ваучерът за храна.“
§ 9. Създава се чл. 22а:
„Чл. 22а. Операторите съхраняват осре­
брените на доставчици ваучери за храна 
в срок от 5 години, следващи годината на 
осребряването.“ 
§ 10. В чл. 23 ал. 2 се изменя така: